CELEX: 62018CA0346
Language: el
Date: 2019-11-07 00:00:00
Title: Υπόθεση C-346/18 P: Απόφαση του Δικαστηρίου (έκτο τμήμα) της 7ης Νοεμβρίου 2019 – Rose Vision, SL κατά Ευρωπαϊκής Επιτροπής (Αναίρεση – Έργα που χρηματοδοτεί η Ευρωπαϊκή Ένωση στον τομέα της έρευνας – Έβδομο πρόγραμμα-πλαίσιο για την έρευνα και την τεχνολογική ανάπτυξη (2007-2013) – Συμφωνίες επιχορηγήσεως σχετικές με τα έργα FIRST, FutureNEM, sISI, 4NEM και SFERA – Οικονομικοί έλεγχοι που διαπιστώνουν παρατυπίες κατά την υλοποίηση ορισμένων σχεδίων – Αποφάσεις της Ευρωπαϊκής Επιτροπής που αναστέλλουν την πληρωμή των καταβλητέων ποσών για ορισμένα σχέδια – Αγωγή αποζημιώσεως και ακυρώσεως)

13.1.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 10/11
            
         
      Απόφαση του Δικαστηρίου (έκτο τμήμα) της 7ης Νοεμβρίου 2019 – Rose Vision, SL κατά Ευρωπαϊκής Επιτροπής
      (Υπόθεση C-346/18 P) (1)
      
      (Αναίρεση - Έργα που χρηματοδοτεί η Ευρωπαϊκή Ένωση στον τομέα της έρευνας - Έβδομο πρόγραμμα-πλαίσιο για την έρευνα και την τεχνολογική ανάπτυξη (2007-2013) - Συμφωνίες επιχορηγήσεως σχετικές με τα έργα FIRST, FutureNEM, sISI, 4NEM και SFERA - Οικονομικοί έλεγχοι που διαπιστώνουν παρατυπίες κατά την υλοποίηση ορισμένων σχεδίων - Αποφάσεις της Ευρωπαϊκής Επιτροπής που αναστέλλουν την πληρωμή των καταβλητέων ποσών για ορισμένα σχέδια - Αγωγή αποζημιώσεως και ακυρώσεως)
      (2020/C 10/13)
      Γλώσσα διαδικασίας: η ισπανική
      
         Διάδικοι
      
      
         Αναιρεσείουσα: Rose Vision, S.L. (εκπρόσωπος: J.J. Marín López, abogado)
      
         Αντίδικος κατ’ αναίρεση: Ευρωπαϊκή Επιτροπή (εκπρόσωποι: αρχικά R. Lyal, J. Estrada de Solà, P. Rosa Plaza και M. Siekierzyńska, στη συνέχεια R. Lyal, J. Estrada de Solà και M. Siekierzyńska, επικουρούμενοι από τον J. Rivas, abogado)
      
         Διατακτικό
      
      Το Δικαστήριο αποφασίζει:
      
                  1)
               
               
                  Αναιρεί την απόφαση του Γενικού Δικαστηρίου της Ευρωπαϊκής Ένωσης της 8ης Μαρτίου 2018, Rose Vision κατά Επιτροπής (T-45/13 RENV και T-587/15, μη δημοσιευθείσα, EU:T:2018:124), κατά το μέτρο που, με αυτήν, το Γενικό Δικαστήριο έκρινε, στη σκέψη 160 της αποφάσεως αυτής, ότι δεν διαπιστωνόταν, βάσει του άρθρου 340, πρώτο εδάφιο, ΣΛΕΕ, η πρόσκληση ζημίας εκ συμβατικής ευθύνης στην αναιρεσείουσα συνεπεία της παραβάσεως του σημείου II.22, παράγραφος 1, των γενικών όρων που αποτελούν αναπόσπαστο μέρος των συμφωνιών που συνήφθησαν μεταξύ της Rose Vision SL και της Ευρωπαϊκής Επιτροπής, στο πλαίσιο του έβδομου προγράμματος-πλαισίου, που θεσπίσθηκε με την απόφαση 1982/2006/ΕΚ του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, σχετικά με το Έβδομο πρόγραμμα-πλαίσιο της Ευρωπαϊκής Επιτροπής σχετικά με το έβδομο πρόγραμμα-πλαίσιο δραστηριοτήτων έρευνας, τεχνολογικής ανάπτυξης και επίδειξης της Ευρωπαϊκής Κοινότητας (2007-2013).
               
            
                  2)
               
               
                  Απορρίπτει την αίτηση αναιρέσεως κατά τα λοιπά.
               
            
                  3)
               
               
                  Διαπιστώνει ότι η Ευρωπαϊκή Επιτροπή παραβίασε τη συμφωνία επιχορηγήσεως σχετικά με το σχέδιο FutureNEM ως προς την εμπιστευτικότητα του ελέγχου 11-INFS-025.
               
            
                  4)
               
               
                  Καταδικάζει την Rose Vision SL να φέρει, πέραν των δικαστικών εξόδων της, το ήμισυ των δικαστικών εξόδων της Ευρωπαϊκής Επιτροπής τόσο της πρωτόδικης όσο και της αναιρετικής διαδικασίας.
               
            
         (1)  ΕΕ C 268 της 30.7.2018.